alexandrainst/scandi-wiki huggingface dataset:
Grovfjorden

Grovfjorden (samisk Roabavuotna) er ein fjordarm av Astafjorden i Tjeldsund kommune i Troms og Finnmark. Fjorden strekkjer seg 9 km søraustover til grenda Laberget i botn av fjorden. Fjorden er delt i to av eit smalt sund midtvegs inn i fjorden. Her ligg tettstaden Grov på austsida. 

Fjorden har innløp mellom gardane Fornes i vest og Stretet i aust. Bortsett frå desse to er det ingen busetnader i den ytre delen av fjorden. Ved Grov kryssar Riksveg 825 fjorden og held fram vidare ut fjorden på austsida. I den indre delen av fjorden ligg grendene Marskar og Laberget på sørsida av fjorden og i tillegg finn ein andre gardsbruk på nordaustsida. 

I tillegg til Rv825 går Riksveg 829 langs austsida av fjorden nord til Grov. På vestsida av den indre delen går Fv114.

Fjordar i Tjeldsund
Gratangsfjorden

Gratangsfjorden eller Gratangen er ein fjordarm av Astafjorden i Gratangen kommune i Troms og Finnmark. Fjorden strekkjer seg 20 km søraustover til bygdene Fjordbotn og Gratangsbotn i botn av fjorden. 

Fjorden har innløp mellom Grasnes i nord og Hilleshamn i sør. Fjorden går først austover men ved grenda Lavik tar han ein djup sving sørover. Litt sør for Lavik ligg grenda Hesjeberg. Begge desse ligg på austsida. Åkenes er ei anna grend litt lenger sør. Tvers over fjorden for Åkenes ligg bygda Foldvik. Her svingar fjorden austover igjen og smalnar inn ved sundet Årsteinstraumen. Her ligg bygda Årstein, som er administrasjonssenteret i kommunen, på nordsida av fjorden. Her ligg òg Gratangen kyrkje. Fv141 kryssar dette sundet. 

Den inste delen av fjorden, innanfor brua, vert kalla Gratangsbotn.

Riksveg 825 går langs heile sørvestsida av fjorden, medan Fv141 går på nordaustsida.

Fjordar i Troms og Finnmark
Geografi i Gratangen
Salangsfjorden

Salangen eller Salangsfjorden (samisk Siellakvuotna) er ein fjord i kommunane Salangen, Ibestad og Gratangen i Troms og Finnmark. Fjorden strekkjer seg 25 km nordaustover til Løksebotn i botn av fjorden, men inkludert Sagfjorden er han 30 km lang. 

Den ytste delen av fjorden går på sørsida av øya Andørja. Denne delen av fjorden vert stundom òg rekna som ein del av Astafjorden som ligg lenger sørvest på sørsida av Rolla. 

Fjorden har innløp mellom Vindhammeren i nord og bygda Myrlandshaugen i sør. Grenda Løvdal ligg like aust for Myrlandshaugen. Kråkrø er ei grend på nordsida av fjorden på Andørja. Tvers over fjorden for Kråkrø går fjordarmen Lavangen søraustover til Tennevoll. Litt nordaust for Kårkrø ligg grenda Furnes og frå her svingar Mjøssundet nordover på austsida av Andørja. Mjøsundbrua kryssar sundet over til fastlandet. 

Salangen held fram vidare nordaustover og på sørsida av fjorden ligg grendene Håkavik og Rotvik. Aust for Rotvik går Sagfjorden søraustover og inn til Laberg og Sjøvegan. Bygda Medby ligg på austsida av Salangen og nord for her går Løksefjorden den siste biten inn til Løksebotn. 

Riksveg 848 går langs nordsida av fjorden, medan Riksveg 84 går langs austsida. På sørsida går Fv152 og Fv141.

Fjordar i Troms og Finnmark
Geografi i Gratangen
Geografi i Ibestad
Geografi i Salangen
Lavangsfjorden i Lavangen

Lavangen eller Lavangsfjorden (samisk Loabákvuotna) er ein fjordarm av Salangsfjorden i kommunane Gratangen, Lavangen og Salangen i Troms og Finnmark. Fjorden strekkjer seg 16 km søraustover til Tennevoll i botn av fjorden.

Fjorden har innløp mellom bygda Lavangnes i nord og Svarthammaren i sør. Den ytre delen av fjorden følgjer kommunegrensa mellom Lavangen og Salangen før fjorden, medan resten av fjorden ligg i Lavangen. 

Keiprød er ei bygd som ligg på sørvestsida om lag halvvegs inn i fjorden. Ved grenda Hastnes svingar fjorden austover, før den indre delen av fjorden svingar sørover ved Rød. I den indre delen av fjorden er det fleire bygder og grender langs fjordsidene. På austsida finn ein bygdene Soløy, Å og Hesjevik. Ved Soløy ligg òg Lavangen kyrkje. På vestsida ligg bygdene Røkenes og Låternes. Tettstaden Tennevoll, kommunesenteret i Lavangen, ligg inst i fjorden. 

Riksveg 84 går langs austsida av den indre delen av fjorden, medan Fv141 går langs heile sørvestsida.

Fjordar i Troms og Finnmark
Geografi i Gratangen
Geografi i Lavangen
Geografi i Salangen
Løksefjorden

Løksefjorden er ein fjordarm av Salangen i Salangen kommune i Troms. Fjorden strekkjer seg 2,5 km nordaustover til Løksebotn i botn av fjorden.

Fjorden har innløp mellom Løkseneset i vest og Kleivan i aust. Bygda Løksa, som fjorden er kalla opp etter, ligg like aust for Løkseneset. Grenda Medby ligg aust for Kleivan ved Salangsverket. 

Riksveg 848 går langs nordsida av fjorden, medan Riksveg 84 går langs søraustsida.

Fjordar i Troms og Finnmark
Geografi i Salangen
Sagfjorden i Salangen

Sagfjorden er ein fjordarm av Salangen i Salangen kommune i Troms. Fjorden strekkjer seg 7 km søraustover til Sjøvegan i botn av fjorden.

Fjorden har innløp mellom Langeneset ved Salangsverket i nord og Revholmen i sør. Øyane Lamøya, Finnøya og Storøya ligg i innløpet til fjorden. Aust for Storøya ligg grendene Indregård og Skårvik. Bygda Dalen ligg vest i fjorden, og inn mot botn av fjorden finn ein grendene Sommerset, Otterå og Laberg. 

Riksveg 84 går langs nordaustsida av fjorden, medan Fv152 går på sørvestsida.

Fjordar i Troms og Finnmark
Geografi i Salangen
Girkasse

Girkasse er ei mekanisk innretning for å endra utvekslingsforholdet mellom to akslingar, reimskiver, eller liknande. 

Dei fleste motorkøyretøy har ei eller anna form for girkasse. Dei fleste girkassar er mekaniske og utvekslingsforholdet vert endra ved at tannhjul med ulik diameter vert førte i inngrep med kvarandre. Dette kan skje manuelt med ei girspak, eller verta utført av ein aktuator som vert styrt manuelt eller automatiskt.

Mekaniske girkassar 

Mekaniske girkassar er den mest utbreidde typen. Dei er enkle, driftssikre og har små tap. Dei fyrste køyretøya hadde berre nokre få utvekslingsforhald. Seinare vart talet på gir utvida for at motoren skulle få høve til å arbeida med eit så gunstig turtal som mogleg. Nyttekøyretøy, som lastebilar og traktorar, som har mange gir, har to eller tre girkassar etter kvarandre. Desse var ofte organiserte som ein hovudgirkasse, eit to- eller tre-trinns høg/låg-gir og eit totrinns snøgggir, men i dag er det meir vanleg at føraren ikkje treng å tenkja så mykje på korleis girkassen er bygd opp.

Automatiske girkasser, som lenge har vore tilgjengelege på personbilar, har i det siste òg vorte tilgjeneglege på lastebilar. Opphavleg var det det nytta hydrodonamisk momentomformarar i automatkassar, men på grunn av stort tap har dei fleste produsentane gått over til servoopererte gir i konstant inngrep, med automtisk fråkopling og tilpassing av turtal ved girskifte. Det er denne typen som vert nytta på lastebilar.

Kilereimvariator er ei form for mekanisk transmisjon, der utvekslingsforholdet kan varierast trinnlaust. Dei vert ofte nytta i skurtreskar, skuterar og snøskuterar, men har og vore nytta i personbilar (DAF til dømes).

Hydrodynamiske dreiemomentforsterkarar 

Skogsmaskinar, anleggsmaskinar og liknande er ofte utstyrte med ein hydrodynamisk dreiemomentforsterkar, i tillegg til ein mekanisk girkasse. Desse tilpassar automatisk utvekslingsforholdet etter belastninga og innfører «elastisitet» i transmisjonen. Dette høver særleg godt for terrengkøyretøy, anleggsmaskiner og liknande. 

Hydrodynamisk momentforsterkarar har trinnlaust varierande utvekslingsforhold over eit visst turtalsområde, med dei har større tap enn mekaniske girkassar. Det er difor vanleg at dei kan blokkerast.

Hydrostatisk drift 
Nokre køyretøy har hydrostatisk transmisjon, som òg gjev trinnlaust utvekslingsforhold. Desse har meir tap enn mekaniske girkassar og vert helst nytta der det det viktig at utvekslingsforholdet kan regulerast trinnlaust. Moderne skurtreskarar, skogsmaskinar og anleggsmaskinar har ofte hydrostatisk transmisjon.

Sjå òg 
 Kopling
 Kilereimvariator
 Hydrodynamisk momentomformar
 Hydrostatisk drift
 Differensial 

Mekanikk
Motorkøyretøy
Alstadhaug kyrkje

Alstadhaug kyrkje i Skogn er hovedkyrkje i Alstadhaug i Levanger kommune i Trøndelag fylke. 

Kyrkja er frå 1100-talet, truleg kring 1180, og bygd i overgangen mellom romansk og gotisk periode. 
Ho var ei såkalla fylkeskyrkje og er rikt dekorert. Særleg viktig er kalkmaleria og oktogonen. 
Kyrkja er vigd Sankt Peter og relikvie av han ligg enno i altaret.

Kjelder 
 Redaktør: Alf Henry Rasmussen – Våre kirker : norsk kirkeleksikon. Vanebo Forlag, Kirkenær 1993. ISBN 82-7527-022-7 - «Alstadhaug kirke», s. 227

Bakgrunnsstoff 
 Om Alstadhaug sokn på nettstaden til Den norske kyrkja

 Bilete av kyrkja 
 Fotografi frå 1927 av Alstadhaug kyrkje, fotograf: Anders Beer Wilse

Kyrkjer i Levanger
Freda bygg i Trøndelag
Kyrkjer i Stiklestad prosti
Norske kyrkjer frå 1100-talet
Norske steinkyrkjer frå mellomalderen
Kulturminne i Levanger
Valkyrkjer i 1814
Langkyrkjer i Nidaros bispedømme
Bamberg kyrkje

Bamberg kyrkje er ei arbeidskyrkje frå 1998 i Levanger kommune i Trøndelag fylke.
 
Kyrkja ligg på garden Bamberg på Nesset i Levanger by og vart bygd etter ei gåve frå dei tidlegare eigarane av garden. 
Bygget er eit fleirbrukshus og huste inntil 2015 også Bamberg menighetsbarnehage.

Referansar

Bakgrunnsstoff 
 Om Levanger sokn på nettstaden til Den norske kyrkja

Arbeidskyrkjer
Kyrkjer i Levanger
Kyrkjer i Stiklestad prosti
Norske kyrkjer frå 1998
Bartnes kapell

Bartnes kapell er ei langkyrkje frå 1960 i Steinkjer kommune i Trøndelag fylke. Kapellet ligg på Bartnes i Beitstad. 

Byggverket er i tegl og har 100 plassar.

Kjelder 
 Redaktør: Alf Henry Rasmussen – Våre kirker : norsk kirkeleksikon. Vanebo Forlag, Kirkenær 1993. ISBN 82-7527-022-7 - «Bartnes kapell», s. 220

Bakgrunnsstoff 
 Kyrkjesøk
 Om Beitstad sokn på nettstaden til Den norske kyrkja
 Om Bartnes kapell på nettstaden steinkjerleksikonet.no

Kyrkjer i Stiklestad prosti
Kyrkjer i Steinkjer
Norske kyrkjer frå 1960
Kulturminne i Steinkjer
Langkyrkjer i Nidaros bispedømme
Beitstad kyrkje

Beitstad kyrkje (tidlegare Solberg kyrkje) er ei langkyrkje frå 1869 i Beitstad sokn i Steinkjer kommune i Trøndelag fylke. Kyrkja ligg på Utvik. 

Bygget er i tømmer og har 700 plassar.

Namnet 
Då kyrkja vart innvigd vart ho omtala som Solberg nye kyrkje. Kyrkjesoknet skifte i 1913 namn frå Solberg til Beitstad. Etter Kyrkjedepartementet si meining skifte då også hovudkyrkja i soknet namn, men både Solberg og Beitstad vart brukt om kyrkja etterpå. I 1993 vart det ei avstemming på kyrkjelydsmøte der dei vedtok at namnet skulle vere Solberg, men Kyrkjedepartementet underkjende vedtaket.

Kjelder 
 Redaktør: Alf Henry Rasmussen – Våre kirker : norsk kirkeleksikon. Vanebo Forlag, Kirkenær 1993. ISBN 82-7527-022-7 - «Beitstad kirke», s. 220

Kjelder

Bakgrunnsstoff 
 Nettstaden til Beitstad menighet
 steinkjerleksikonet.no: «Beitstad kirke»

Kyrkjer i Stiklestad prosti
Kyrkjer i Steinkjer
Norske kyrkjer frå 1860-åra
Kulturminne i Steinkjer
1869 i Noreg
Langkyrkjer i Nidaros bispedømme
Bjørhusdal kapell

Bjørhusdal kapell er ei langkyrkje frå 1970 i Namsskogan kommune i Trøndelag fylke. Bygget er i tre og har 120 plassar.

Ein kan koma til staden via Europaveg 6.

Sjå òg 
 Bjørhusdal gamle skolekapell

Kjelder 
 Redaktør: Alf Henry Rasmussen – Våre kirker : norsk kirkeleksikon. Vanebo Forlag, Kirkenær 1993. ISBN 82-7527-022-7 - «Bjørhusdal kapell», s. 215

Bakgrunnsstoff 
 Om Namsskogan sokn på nettstaden til Den norske kyrkja
 Bjørhusdal kapell frå Kirkesøk
 
  Kyrkjer i Noreg (Kirchen in Norwegen)

Arne Aursand
Kyrkjer i Namdal prosti
Kyrkjer i Namsskogan
Norske kyrkjer frå 1970
Kulturminne i Namsskogan
Langkyrkjer i Nidaros bispedømme
Bjørhusdal gamle skolekapell

Bjørhusdal gamle skolekapell er eit kapell frå 1887 i Namsskogan kommune i Trøndelag fylke. Bygningen ligg i Bjørhusdalen og var oppført som skule i 1887 og vart påbygd tårn og vigsla til kyrkje i 1897. Bygget er ikkje lenger i bruk som skulekapell.

Kyrkjeklokkene frå kapellet er flytte over i Bjørhusdal kapell og Bjørhusdal gamle skolekapell er museum under Namsskogan Bygdatun.

Byggverket er i tømmer og har 60 plassar.

Kjelder 

 Redaktør: Alf Henry Rasmussen – Våre kirker : norsk kirkeleksikon. Vanebo Forlag, Kirkenær 1993. ISBN 82-7527-022-7 - «Bjørhusdal gml. skolekapell», s. 215
 «Bjørhusdal gamle skole og kapell» på nettstaden Trøndelag kulturnett

Bakgrunnsstoff 
 Fotografi av Anders Beer Wilse frå 1936, frå Bjørhusdalen med Bjørhusdal gamle skolekapell
 Fotografi av Bjørhusdal gamle skolekapell på nettstaden til NRK Trøndelag

Kyrkjer i Namsskogan
Norske kyrkjer frå 1897
Bodom kapell

Bodom kapell er ei langkyrkje frå 1905 i Steinkjer kommune i Trøndelag fylke. Kyrkja ligg i øvre Ogndal og vart reist etter ei testamentarisk gåve frå generalkonsul David Christian Bodom . Bygget er i tre og har 150 plassar.

Kjelder 
 Redaktør: Alf Henry Rasmussen – Våre kirker : norsk kirkeleksikon. Vanebo Forlag, Kirkenær 1993. ISBN 82-7527-022-7 - «Bodom kapell», s. 219

Referansar

Bakgrunnsstoff 
 Om Ogndal sokn på nettstaden til Den norske kyrkja
 «Bodom kapell 100 år» på nettstaden ogndal.net 
 Om Bodom kapell på nettstaden steinkjerleksikonet.no

Kyrkjer i Stiklestad prosti
Kyrkjer i Steinkjer
Norske kyrkjer frå 1905
Kulturminne i Steinkjer
Langkyrkjer i Nidaros bispedømme
Dun kyrkje

Dun kyrkje er ei langkyrkje frå 1949 i Namsos kommune i Trøndelag fylke. Ho ligg midt på øya Jøa, ved heimgarden til diktaren Olav Duun. Byggverket er i tre og har 230 plassar.

Eldre kyrkjer i Fosnes sokn 
Kyrkja er den andre på staden. Den fyrste kyrkja på Dun vart innvigd i 1900, men brann ned etter eit lynnedslag 10. juli 1944. Før Dun vart kyrkjestad var det i Fosnesvågen nordaust på Jøa kyrkja i Fosnes sokn låg. Der skal den fyrste kyrkja skal ha vorte sett opp kring 1250. Etter at kyrkja der i 1896 hadde brunne ned for tredje gongen vart det debatt om kvar hovudkyrkja i Fosnes skulle liggje og valet fall på Dun som ligg midt på Jøa. Medverkande til at ein flytte kyrkja frå Fosnesvågen var at Salen kapell samstundes vart sett opp på Salsnes på fastlandet. For Salsnesfolket hadde det teke opptil tre dagar å kome seg til kyrkjes på Jøa.  Det høyrer med til soga at også den kyrkja brann ned, kapellet som står på Salsnes i dag er frå 1953.

Kjelder

Referansar

Bakgrunnsstoff 
 

Kyrkjer i Namsos
Kulturminne i Namsos
Kyrkjer i Namdal prosti
Norske kyrkjer frå 1949
Langkyrkjer i Nidaros bispedømme
Fosnes
Egge kyrkje

Egge kyrkje er ei langkyrkje frå 1870 i Steinkjer kommune i Trøndelag fylke. Kyrkja ligg på Egge i Steinkjer by.

Tidlegare kyrkjer på Egge 
Fyrste gong ein finn kyrkja på Egge nemnd i kjeldene er i 1588. Utfrå det ein kan lese av dokumenta etter ein inspeksjon i 1661 var dette truleg ei stavkyrkje, og det er truleg at ho har vore bygd som høgendekyrkje for hovdingen på storgarden Egge. I 1676 vart det bygd ny kyrkje ved at den gamle vart påbygd slik at det vart ei krosskyrkje. Denne andre Eggekyrkja stod til 18. august 1765 då lynet slo ned og ho brann ned til grunnen. Den tredje kyrkja stod ferdig på Egge i 1767, og vart ståande til 1870 då ho vart riven og den noverande kyrkja vart bygd. Kyrkja slik ho står i dag er i empirestil.

Kjelder 
 Redaktør: Alf Henry Rasmussen – Våre kirker : norsk kirkeleksikon. Vanebo Forlag, Kirkenær 1993. ISBN 82-7527-022-7 - «Egge kirke», s. 218
 steinkjerleksikonet.no: «Egge kirke»
 Om Egge kyrkje på nettstaden til Egge museum

Fotnotar

Bakgrunnsstoff 
 Om Egge sokn på nettstaden til Den norske kyrkja
 Kart frå 1979 som viser kyrkjestader og soknegrenser, på nettstaden til Universitetet i Bergen
 «Kirkebøker, Nord-Trøndelag» på nettstaden til Arkivverket 

Kyrkjer i Stiklestad prosti
Kyrkjer i Steinkjer
Norske kyrkjer frå 1870-åra
Kulturminne i Steinkjer
Langkyrkjer i Nidaros bispedømme
1870 i Noreg
Ekne kyrkje

Ekne kyrkje er ei langkyrkje frå 1893 i Levanger kommune i Trøndelag fylke. 
Kyrkja ligg i grenda Ekne om lag 17 km vestom Levanger by.

Byggverket er i tømmer og har 220 plassar.

Kjelder 
 Redaktør: Alf Henry Rasmussen – Våre kirker : norsk kirkeleksikon. Vanebo Forlag, Kirkenær 1993. ISBN 82-7527-022-7 - «Ekne kirke», s. 227

Bakgrunnsstoff 
Ekne kyrkje Kirkesøk

Ekne kyrkjelyd

Kyrkjer i Levanger
Kyrkjer i Stiklestad prosti
Norske kyrkjer frå 1893
Kulturminne i Levanger
Langkyrkjer i Nidaros bispedømme
Elvran kapell

Elvran kapell er ei langkyrkje frå 1893 i Stjørdal kommune i Trøndelag fylke. Kapellet ligg i bygda Elvran.
 
Byggverket er i tre og har 140 plassar.

Kjelder 
 Redaktør: Alf Henry Rasmussen – Våre kirker : norsk kirkeleksikon. Vanebo Forlag, Kirkenær 1993. ISBN 82-7527-022-7 - «Elvran kapell», s. 229

Bakgrunnsstoff 
 Om Lånke kyrkjelyd på nettstaden til Den norske kyrkja
 

Kyrkjer i Stjørdal
Kyrkjer i Stjørdal prosti
Norske kyrkjer frå 1893
Kulturminne i Stjørdal
Langkyrkjer i Nidaros bispedømme
Fines kyrkje

Fines kyrkje er ei langkyrkje frå 1913 i Indre Fosen kommune i Trøndelag fylke. Kyrkja ligg i Verrabotn, inst i Verrasundet.
 
Byggverket er i tømmer og har 136 plassar.

Kjelder 
 Redaktør: Alf Henry Rasmussen – Våre kirker : norsk kirkeleksikon. Vanebo Forlag, Kirkenær 1993. ISBN 82-7527-022-7 - «Fines kapell», s. 222

Bakgrunnsstoff 
 Verran kyrkjelyd
 Kart frå 1979 som viser kyrkjestader og soknegrenser, på nettstaden til Universitetet i Bergen
 «Kirkebøker, Nord-Trøndelag» på nettstaden til Arkivverket 

Kyrkjer i Fosen prosti
Kyrkjer i Indre Fosen
Norske kyrkjer frå 1910-åra
Langkyrkjer i Nidaros bispedømme
Kulturminne i Indre Fosen
1913 i Noreg
Flora kapell

Flora kapell er ei langkyrkje frå 1936 i Selbu kommune i Trøndelag fylke.

Byggverket er i tømmer og har 140 plassar.

Tilgang til staden er via fylkesveg 6730 og fylkesveg 705.

Kjelder 
 Redaktør: Alf Henry Rasmussen – Våre kirker : norsk kirkeleksikon. Vanebo Forlag, Kirkenær 1993. ISBN 82-7527-022-7 - «Flora kapell», s. 230

Bakgrunnsstoff 
  Kyrkjer i Noreg (Kirchen in Norwegen)
 «Kirkene i Selbu» på nettstaden til Selbu kommune
 Om Selbu sokn på nettstaden til Den norske kyrkja
 Nettstaden kirken.selbu.no

Kyrkjer i Selbu
Kulturminne i Selbu
Norske kyrkjer frå 1936
Kyrkjer i Stjørdal prosti
Floren kapell

Floren kapell er ei langkyrkje frå 1902 i Stjørdal kommune i Trøndelag fylke. Kapellet ligg i grenda Flornes i Stjørdalen, på sørsida av Stjørdalselva.
 

Byggverket er i tre og har 170 plassar.

Kjelder 
 Redaktør: Alf Henry Rasmussen – Våre kirker : norsk kirkeleksikon. Vanebo Forlag, Kirkenær 1993. ISBN 82-7527-022-7 - «Floren kapell», s. 232

Bakgrunnsstoff 
 Nettstaden til Stjørdal kyrkjelege fellesråd 
 Om Hegra sokn på nettstaden til Den norske kyrkja
 Kart frå 1979 som viser kyrkjestader og soknegrenser, på nettstaden til Universitetet i Bergen
 «Kirkebøker, Nord-Trøndelag» pånettstaden til Arkivverket 

Kyrkjer i Stjørdal
Kyrkjer i Stjørdal prosti
Norske kyrkjer frå 1902
Kulturminne i Stjørdal
Langkyrkjer i Nidaros bispedømme
Fylkesveg 165 i Hordaland

Fylkesveg 165 i Hordaland går mellom Kaland og Bontveit i Bergen kommune. Vegen er 9,6 km lang og heiter Bontveitvegen.

Kommunar og knutepunkt 

 Kaland
Kommunal veg frå Bontveit til Øvstebø (0,6 km) og  Samdal (2,1 km)

Bakgrunnsstoff 

 165
Vegar i Bergen
Foldereid kyrkje

Foldereid kyrkje er ei langkyrkje frå 1863 i Nærøysund kommune i Trøndelag fylke. Kyrkja ligg i grenda Foldereid ved Innerfolda.

Byggverket er i tre og har 280 plassar.

Kyrkja ligg i Foldereid kyrkjesokn i Namdal prosti, ho låg i Nærøy prosti fram til 1. juli 2015 da det vart lagt ned og slått saman med Namdal.

Kjelder 
 Redaktør: Alf Henry Rasmussen – Våre kirker : norsk kirkeleksikon. Vanebo Forlag, Kirkenær 1993. ISBN 82-7527-022-7 - «Foldereid kirke», s. 208

Bakgrunnsstoff 
 Om Foldereid sokn på nettstaden til Den norske kyrkja
 Bilete av kyrkja på nettstaden til Nærøy prosti
 Kart frå 1979 som viser kyrkjestader og soknegrenser, på nettstaden til Universitetet i Bergen
 «Kirkebøker, Nord-Trøndelag» 
 
 

Kyrkjer i Nærøysund
Kyrkjer i Namdal prosti
Christian H. Grosch
Norske kyrkjer frå 1863
Kulturminne i Nærøysund
Langkyrkjer i Nidaros bispedømme
Follafoss kyrkje

Follafoss kyrkje er ei langkyrkje frå 1954 i Steinkjer kommune i Trøndelag fylke. Kyrkja ligg i Follafoss sentrum.

Byggverket er i tre og har 200 plassar.

Kjelder 
 Redaktør: Alf Henry Rasmussen – Våre kirker : norsk kirkeleksikon. Vanebo Forlag, Kirkenær 1993. ISBN 82-7527-022-7 - «Follafoss kirke», s. 222

Bakgrunnsstoff 
 Om Verran kyrkjelege fellesråd på nettstaden til Den norske kyrkja

Kyrkjer i Steinkjer
Kyrkjer i Stiklestad prosti
Norske kyrkjer frå 1954
Sverre Olsen
Langkyrkjer i Nidaros bispedømme
Kulturminne i Steinkjer
For kyrkje

For kyrkje er ei langkyrkje frå 1846 i Steinkjer kommune i Trøndelag fylke.

Byggverket er i mur og har 400 plassar.

Kjelder 
 Redaktør: Alf Henry Rasmussen – Våre kirker : norsk kirkeleksikon. Vanebo Forlag, Kirkenær 1993. ISBN 82-7527-022-7 - «For kirke, Stod», s. 221
 steinkjerleksikonet.no: «For kirke»

Bakgrunnsstoff 
 
 Steinkjer kyrkjelege fellesråd
 
 

Kyrkjer i Steinkjer
Kyrkjer i Stiklestad prosti
Bygningar teikna av Hans Linstow
Norske kyrkjer frå 1846
Langkyrkjer i Nidaros bispedømme
Fosnes kapell

Fosnes kapell er eit lite kapell i Fosnesvågen nordaust på Jøa i Namsos kommune i Trøndelag fylke. Kapellet ligg ved Fosnes gamle kyrkjegard, er i tre og har om lag 45 plassar. Fosnes gamle kyrkjegard er framleis i bruk.

Den gamle kyrkjestaden i Fosnes låg i Fosnesvågen og Fosnes kyrkje skal ha vore reist rundt år 1250. Etter at Fosnes kyrkje i 1896 var nedbrunnen for tredje gongen vart det debatt om kvar kyrkja skulle setjast oppatt. Ein kom fram til at den nye soknekyrkja, Dun kyrkje, skulle setjast opp på Dun, midt på Jøa.

Det vert halde gudsteneste på den gamle kyrkjestaden kvar Olsok.

Kjelder

Bakgrunnsstoff

Kyrkjer i Namdal prosti
Kyrkjer i Namsos
Kulturminne i Namsos
Norske kyrkjer frå 1926
Fosnes
Fylkesveg 168 i Hordaland

Fylkesveg 168 i Hordaland går mellom Krokeide og Korsnes i Bergen kommune. Vegen er 995 meter lang.

Kommunar og knutepunkt 

 Krokeide
Endepunkt Korsnes

Bakgrunnsstoff 

 168
Vegar i Bergen
Frosta kyrkje

Frosta kyrkje er ei krosskyrkje frå 1866 i Frosta kommune i Trøndelag fylke.

Byggverket er i tre og har 670 plassar. Kyrkjebygget vart oppført etter same teikningar som den fire år eldre Nes kyrkje i Hallingdal.

Kjelder

Bakgrunnsstoff 
 
 Kyrkjesøk
  Kyrkjer i Noreg (Kirchen in Norwegen)
 

Kyrkjer i Frosta
Kyrkjer i Stiklestad prosti
Norske kyrkjer frå 1866
Krosskyrkjer i Noreg
Bygningar teikna av Georg Andreas Bull
Kulturminne i Frosta
Følling kyrkje

Følling kyrkje er ei langkyrkje frå 1726 i Steinkjer kommune i Trøndelag fylke. Kyrkja ligg i grenda Følling. 

Byggverket er i tre og har 120 plassar.

Kjelder

Bakgrunnsstoff 
 
 Steinkjer kyrkjelege felleråd
 Om Følling kyrkje på nettstaden steinkjerleksikonet.no
 
 Om Følling sokn på nettstaden til Den norske kyrkja

Kyrkjer i Stiklestad prosti
Kyrkjer i Steinkjer
Norske kyrkjer frå 1720-åra
Kulturminne i Steinkjer
Langkyrkjer i Nidaros bispedømme